पाएं अपने शहर की ताज़ा ख़बरें और फ्री ई-पेपरडाउनलोड करें
शहर के मुफस्सिल थाना अंतर्गत तेनुआ गांव में 15 वर्षीय एक नाबालिग लड़की के साथ उसी गांव के चार मनचलों के द्वारा गैंगरेप किये जाने का मामला प्रकाश में आया है। घटना गुरुवार की देर रात की बताई जाती है। घटना के संबंध में बताया जाता है कि पीड़ित बच्ची बीती रात घर से शौच के लिए निकली थी। तभी गांव के ही चार लड़कों ने उसे अकेले पाकर घर के बगल में एक के सुनसान घर में ले जाकर उसके साथ दुष्कर्म किया। जिसके बाद वह बच्ची अपने घर पहुंची और घरवालों को इसकी सूचना दी। जिसके बाद परिवार वालों के द्वारा इस घटना की जानकारी मुफस्सिल थाना को दी गई।
घटना की सूचना मिलते ही थाना के सब इंस्पेक्टर रामचंद्र तिवारी दल बल के साथ घटनास्थल पर पहुंचे और इस मामले की तफ्तीश में जुट गये। इस मामले में मुफस्सिल थाना अध्यक्ष इंस्पेक्टर दयानंद सिंह ने महिला सिपाही के साथ पीड़िता को मेडिकल जांच के लिए छपरा सदर अस्पताल भेजा। जहां इस बच्ची का मेडिकल जांच चिकित्सक के द्वारा किया गया। इस मामले में पीड़िता के पिता के बयान उसी गांव के चार मनचलों के खिलाफ नामजद प्राथमिकी दर्ज कराई गई है। थानाध्यक्ष ने बताया कि प्राथमिकी दर्ज कर मामले की जांच की जा रही है। शीघ्र ही चारो नामजद अभियुक्तों को गिरफ्तार किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn